আনন্দবাজারের প্রতিবেদনে বলা হয়, সংক্ষুব্ধ ব্যক্তিদের টানাহেঁচড়ায় ওই নারী শিক্ষিকার ব্লাউজের একাংশ ছিঁড়ে যায়। এ সময় পাশের এক নারী বলতে থাকেন, ‘শাড়ি ছিঁড়ে দে ...শাড়ি ছিঁড়ে দে ওদের।’ রাস্তার মধ্যে কেউ ওই শিক্ষিকার কাপড় ধরে টান মারেন। কেউবা হাত ধরে টেনে মাটিতে ফেলার চেষ্টা করতে থাকেন। সেই সঙ্গে চলতে থাকে এলোপাথাড়ি চড়থাপ্পড়। পরে দুজন ছাত্রী এসে কোনোভাবে শ্যামলী চৌধুরীকে স্কুলের ভেতরে নিয়ে যায়। আতঙ্কে এ সময় কাঁদতে দেখা যায় তাকে।